E dibenn ar straed a hed an iliz-rouanez emañ leanndi Merched ar Spered Santel, seurezed anezho. Div eus ma moereb, Doue do fardono, a oa seurezed an urzh-se, he zi-mamm e Sant-Brieg. Deuet e oant en ti-mañ da dremen o retred. Amañ e oa marvet an eil, goude bezañ bet 50 bloavezh er Stadoù Unanet. Egile nen em gleve ket ar gernevadez a oa anezhi gant he chenchoarezed eus Bro Gwened.  Setu hi aet da Sant-Brieg.  War nor an Iliz ar frasenn brudet he dije lavaret Santez-Anna : me zo Anna, mamm Mari. Adlavaret e oa bet gant Yann-Baol II e-kreiz e weladenn amañ. Roet ar posioù-se da YB gant YB all :Yannig Baron, kasour Div Yezh anezhañ. Ha me o lenn hiziv er gazetenn, emañ Yannig o paouez kregiñ un harz-debriñ nevez da choulenn stroñs e vo graet da vat war dro Brezhoneg gant pennoù bras deskadurezh katolik Breizh. E 6vet harz-debriñ eo. Pezh am laka diaesik.